Tiden brænder

Tiden brænder er det sekstende studiealbum af den danske sangerinde Sanne Salomonsen. Det blev udgivet den 14. november 2011 på Mermaid Records. De fleste af albummets 13 sange er skrevet direkte til Sanne Salomonsen, og har tydelige referencer til sangerindens tid i Sneakers i 80'erne, som hun betegner som "en af de vigtigste perioder rent musikalsk." På trods af 80'er-referencerne er albummets produktion præget af en rocklyd. Sangskrivere og producere på albummet tæller tidligere samarbejdspartnere som Nikolaj Steen, Marcus Winther-John og Lise Cabble, samt yngre navne som Frederik Thaae, Thomas Troelsen og Julia Fabrin. Rent lyrisk er albummet påvirket af "naturkatastrofer som hungersnød, storme, oversvømmelser, askeskyer", der ifølge Sanne Salomonsen påvirker hende så stærkt, at det giver hende behøv for at synge om det.

"Dæmoner" udkom som albummets første single den 22. august 2011, og handler ifølge Sanne Salomonsen om: "Den handler om mennesker, der lever hemmelige liv. Og den endte med at få en ret grænseoverskridende tekst om en mand og hans dæmoner. Det bliver underbygget af musikken, for der er tryk på hér". I december 2011 udkom andensinglen "Over det", hvis tekst referer til Sanne Salomonsens eget liv: "Den handler om en kvinde i spotlight. En, som står for skud. Hun er samtidig i et forhold, hvor hun ikke får opbakning fra den, hun elsker. Hverken mentalt eller fysisk. Der er selvfølgelig store dele af mig i det, men jeg tror, alle kender til det." Albummets tredje og sidste single, "Minder" udkom den 5. marts 2012. Sangen er bl.a. skrevet af Sanne Salomonsens søn, Victor Ray, og handler om "at Danmark pludselig også bliver ramt af de globale forandringer, og så kan vi gå hér og tænke på en tid, hvor vi levede trygt og godt."

Albummet debuterede på fjerdepladsen af hitlisten, og solgte 1993 eksemplarer i den første uge. I maj 2012 modtog Tiden brænder platin for 20.000 solgte eksemplarer.

Spor

Personel 

 Sanne Salomonsen – vokal
 Kim Nowak-Zorde – sangskriver
 Annika Askman – sangskriver, kor
 Johannes "Josh" Jørgensen – sangskriver
 Nikolaj Steen – producer, instrumenter, bas, trommer, keyboards
 Lasse Lindorff – sangskriver
 Julia Fabrin – sangskriver, kor
 Jonas Krag – sangskriver, producer, guitar, bas, keyboards, programmering, arrangement, indspilning
 Sune Haansbæk – sangskriver, producer, instrumenter, arrangement, indspilning, strygerarrangement, keyboards, programmering, akustisk guitar
 Emil Gotthard – sangskriver, akustisk guitar
 Frederik Thaae – sangskriver, producer, elektrisk guitar, beat programmering, synthesizer, strygerarrangement
 Lise Cabble – sangskriver
 Niclas Petersen – sangskriver, rap
 Jannik Thomsen – sangskriver, rap
 Victor Ray Salomonsen Ronander – sangskriver, guitar solo og kor
 Max Winding Menzer – sangskriver, piano tema og pads
 Marcus Winther-John – sangskriver
 Daniel Fält – sangskriver
 Morten Woods – sangskriver, guitar, kor

 Rune Braager – sangskriver, producer, vokal indspilning, vokal producer, mixer
 Lonnie Kjer – sangskriver, kor
 Peter Bjørnskov – sangskriver
 Mikkel Damgaard – sangskriver, producer, keyboards, indspilning
 Eva Harlou Troelsen – sangskriver
 Thomas Troelsen – sangskriver, producer, instrumenter, indspilning, mixer
 Hanif Sabzevari – sangskriver, fløjt
 Óli Poulsen – producer, beats, bas, keyboards, elektrisk guitar, akustisk guitar, mixer
 Marcus Liliequist – trommer
 Tine Midtgaard – kor
 Warszawa Radio Orkester – strygere
 Kammerkoret DiVers – kor
 6. klasserne på Skt. Jørgens Skole i Roskilde – kor
 Henrik Lindstrand – piano
 Line Krogholm – kor
 Rikke Hvidbjerg – kor
 Henrik Schou Poulsen – bas
 Christer Jansson – trommer
 Marcus "Black" Sjöbjerg – trommeindspilning

Hitlister og certificeringer

Ugentlige hitlister

Årslister

Certificeringer

Kilder 

Album fra 2011
Sanne Salomonsen-album